**ՀԻՄՆԱՎՈՐՈՒՄ**

**Բյուջեում նախատեսվող փոփոխությունների**

1. Նկատի ունենալով Սիսիանի համայնքի 2021 թվականի բյուջեում մի շարք հոդվածներում առաջացած տարեվերջյան խնայողությունները՝ նախատեսվում է այդ խնայողություններն ուղղել համայնքի վարչական բյուջեի պահուստային ֆոնդ: Մասնավորապես՝

ա/ 01.1.1 ծրագրի /Օրենսդիր և գործադիր մարմիններ, պետական կառավարում/ 4112 հոդվածից /Պարգևատրումներ, դրամական խրախուսումներ և հատուկ վճարներ/ 10000.0 հազար դրամ հատկացնել 11.1.2 ծրագրի 4891 հոդվածին /Պահուստային միջոցներ/,

բ/ 1.6.1 ծրագրի /Ընդհանուր բնույթի հանրային ծառայություններ, այլ դասերին չպատկանող/ 4264 հոդվածից /Տրասպորտային նյութեր/ 4500.0 հազար դրամ հատկացնել 11.1.2 ծրագրի 4891 հոդվածին /Պահուստային միջոցներ/,

գ/ 9.5.1 ծրագրի /Արտադպրոցական կրթություն/ 4251 հոդվածից /Շենքերի և կառույցների ընթացիկ նորոգում և պահպանում/ 30000.0 հազար դրամ հատկացնել 11.1.2 ծրագրի 4891 հոդվածին /Պահուստային միջոցներ/:

Արդյունքում համայնքի 2021 թվականի վարչական բյուջեի պահուստային ֆոնդը կավելանա 44500.0 հազար դրամով և կկազմի 225828.982 հազար դրամ:

1. Նախատեսվում է 2021 թվականի վարչական բյուջեի նոր ձևավորված պահուստային ֆոնդը նվազեցնել 170439.612 հազար դրամով հետևյալ ծախսերն իրականացնելու նպատակով.

ա/ ֆոնդային բյուջեի 4.5.1 ծրագրի/Ճանապարհային տրանսպորտ/ 5113 հոդվածին /Շենքերի և շինությունների կապիտալ վերանորոգում/ հատկացնել 166000.0 հազար դրամ՝ ասֆալտապատման աշխատանքներ իրականացնելու նպատակով,

բ/ 4.7.3 ծրագրի /Զբոսաշրջություն/ 4657 հոդվածին /Կապիտալ դրամաշնորհ/ հատկացնել 2729.612 հազար դրամ՝ շարժական բեմ, տաղավարներ, վրաններ ձեռքբերելու նպատակով,

գ/ 01.1.1 ծրագրի /Օրենսդիր և գործադիր մարմիններ, պետական կառավարում/ 5122 հոդվածին /Վարչական սարքավորումներ/ ավելացնել 550.0 հազար դրամ՝ համայնքապետարանի վարչական շենքի համար գրասենյակային կահույք ձեռքբերելու նպատակով, /զեկուցագրերը կցվում են/,

դ/ 4.2.1 ծրագրի /Գյուղատնտեսություն/ 4241 հոդվածին /Մասնագիտական ծառայություններ/ ավելացնել 180.0 հազար դրամ՝ հողերի քարտեզագրման և այլ աշխատանքների ձեռքբերման նպատակով, /զեկուցագիրը կցվում է/,

ե/ 01.1.1 ծրագրի /Օրենսդիր և գործադիր մարմիններ, պետական կառավարում/ 5113 հոդվածին /Շենքերի և շինությունների կապիտալ վերանորոգում/ հատկացնել 980.0 հազար դրամ՝ վարչական շենքերի սեյսմակայունության գնահատման ծառայությունների ձեռքբերման նպատակով, /զեկուցագիրը կցվում է/:

Աշխատակազմի ֆինանսատնտեսագիտական

և սոցիալ-տնտեսական զարգացման բաժնի ժ/պ՝ Աննա Կարապետյան

16.11.2021թ.

**Տ Ե Ղ Ե Կ Ա Ն Ք**

Ղեկավարվելով <<Հայաստանի Հանրապետության բյուջետային համակարգի մասին>> Հայաստանի Հանրապետության օրենքի 35-րդ հոդվածի 1-ին մասով՝ Սիսիանի համայնքի ավագանու հաստատմանն է ներկայացվում համայնքի բյուջեի 2021 թվականի երրորդ եռամսյակի հաշվետվությունը:

Աշխատակազմի ֆինանսատնտեսագիտական

և սոցիալ-տնտեսական զարգացման բաժնի ժ/պ՝ Աննա Կարապետյան

16.11.2021թ.